**คณะกรรมการกิจการกระจายเสียง กิจการโทรทัศน์**

**และกิจการโทรคมนาคมแห่งชาติ (กสทช.)**

**87 ถนนพหลโยธิน 8 (ซอยสายลม) สามเสนใน พญาไท กรุงเทพฯ 10400**

**โทรศัพท์ : 0-2670-8888, 0-2271-0151 ต่อ 2215 โทรสาร : 0-2290-5241**

**Email :** **pr.nbtc@nbtc.go.th**

**----------------------------------------------------------------------------------------------------------------------------------**

**สำนักงาน กสทช. มอบรางวัลแก่ผู้ชนะการประกวดโครงการ NBTC Disability Apps Mobile Application Contest 2017 แอปพลิเคชันสำหรับผู้พิการทางสายตาและการมองเห็น รวมมูลค่ากว่า 710,000 บาท**

พลอากาศเอก ธเรศ ปุณศรี ประธานกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (ประธาน กสทช.) กล่าวว่า สำนักงาน กสทช. ได้จัดโครงการ NBTC Disability Apps Mobile Application Contest 2017 ประกวดการจัดทำแอปพลิเคชันบนสมาร์ทโฟนสำหรับผู้พิการทางสายตา และการได้ยิน เพื่อส่งเสริมให้เกิดการสร้างนวัตกรรมในทางสร้างสรรค์เป็นประโยชน์ โดยมีผู้สนใจร่วมส่งผลงานจำนวนมาก
การประกวดครั้งนี้แบ่งออกเป็น 3 ประเภท แบ่งเป็น 1. นักเรียน 2. นิสิต/นักศึกษา และ3.ประชาชนทั่วไป ซึ่งจากการนำเสนอผลงาน คณะกรรมการได้พิจารณาตัดสินและได้ผู้ชนะการประกวด ดังต่อไปนี้

1. **ประเภทนักเรียน** มีผู้ที่ได้รับรางวัลรองชนะเลิศอันดับ 2 ได้แก่ ทีมอุดมวิทยา ชื่อแอปพลิเคชันดวงตา
ใช้ส่องผลิตภัณฑ์แล้วให้ผลเป็นเสียง ได้รับเงินรางวัล 100,000 บาท และรางวัลชมเชย จำนวน 3 รางวัล ๆ ละ 30,000 บาท ได้แก่ 1. คุณญาดา พงศ์ปูชนีย์กุล ชื่อแอปพลิเคชันทานยานะ เป็นแอปพลิเคชันที่ช่วยเตือนเรื่องการทานยา 2.คุณศิรพัฒน์ ไตรเสนีย์ ชื่อแอปพลิเคชัน Chance application ใช้เป็นศูนย์รวมการหางานให้กับผู้พิการ และ3.ทีมโรงเรียนพิชัยชื่อแอปพลิเคชัน Amazing AR Book หนังสือพูดเพื่อท่องเที่ยว สำหรับรางวัลที่ 1 ไม่มีผู้ที่ได้รับรางวัล

2. **ประเภทนิสิต/นักศึกษา**  มีผู้ที่ได้รับรางวัลรองชนะเลิศอันดับ 2 ได้แก่ ทีมอาสาสมัคร ชื่อแอปพลิเคชันHelper ใช้หาอาสาสมัครช่วยเหลือผู้พิการทางการได้ยิน ได้รับเงินรางวัล 100,000 บาท และรางวัลชมเชย จำนวน 2 รางวัล ๆ ละ 30,000 บาท ได้แก่ 1. ทีม also-hear-it ชื่อแอปพลิเคชัน also-hear-it ใช้แปลงเสียงประกาศในที่สาธารณะให้ผู้พิการทางการได้ยิน และ 2. ทีมเค้กกล้วยหอม ชื่อแอปพลิเคชัน Tell me T ใช้บอกตำแหน่งระยะทาง สำหรับรางวัลที่ 1 ไม่มีผู้ที่ได้รับรางวัล

3. **ประเภทประชาชนทั่วไป** มีผู้ที่ได้รับรางวัลรองชนะเลิศอันดับ 1 ได้แก่ ทีม We love KMITL ชื่อแอปพลิเคชันThis is able app ใช้อ่านสี อ่านวันหมดอายุ สื่อสารด้วยเสียง ได้รับเงินรางวัล 200,000 บาท รางวัลรองชนะเลิศลำดับ 2 ได้แก่ทีม Deafness Care ชื่อทีม Deafness Care ใช้การสื่อสารเปลี่ยนข้อความกับเสียง ได้รับเงินรางวัล 100,000 และรางวัลชมเชย 2 รางวัล ๆ ละ 30,000 บาท ได้แก่ 1. คุณวัชระ เยาวพงษ์ ชื่อแอปพลิเคชัน Give for blind ใช้หาอาสาสมัครช่วยผู้พิการทางสายตา และ 2. ทีม W.S.L. คุณสมบัติ ชาญเฉลียว ชื่อแอปพลิเคชัน Nav4Blind ใช้นำทางด้วยเสียงพูด ใช้ระบบ GPSสำหรับรางวัลที่ 1 ไม่มีผู้ที่ได้รับรางวัล

 “ผมหวังว่าโครงการนี้จะช่วยให้ผู้พิการทางสายตาและทางการได้ยิน สามารถเข้าถึงข้อมูลข่าวสารต่าง ๆ
 ได้ง่ายขึ้นผ่านสมาร์ทโฟน และยังเป็นการสนับสนุนการสร้างสรรค์นวัตกรรม ให้เกิดขึ้นในสังคมไทย สำนักงาน กสทช.
ในฐานะที่เป็นหน่วยงานกำกับดูแลการประกอบกิจการกระจายเสียง กิจการโทรทัศน์ และกิจการโทรคมนาคม
นี่จึงถือเป็นภารกิจหนึ่งในการขับเคลื่อนสังคมให้ทุกคนอยู่ร่วมกันได้ผ่านปัจจัยพื้นฐานอย่างเท่าเทียม”
พลอากาศเอก ธเรศ กล่าว

**---------------------------------------------------------------------------------------------------------------------------------**ติดต่อสอบถามรายละเอียดเพิ่มเติมได้ที่ :

สำนักสื่อสารองค์กร สำนักงานคณะกรรมการกิจการกระจายเสียง

กิจการโทรทัศน์ และกิจการโทรคมนาคมแห่งชาติ (สำนักงาน กสทช.)

โทรศัพท์ : 0-2670-8888, 0-2271-0151 ต่อ 2215 โทรสาร : 0-2290-5241